1988R2868 — ET — 26.03.1997 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EMÜ) nr 2868/88,

16. september 1988,

millega kehtestatakse Loode-Atlandi kalastusorganisatsiooni poolt vastu võetud rahvusvahelise ühisinspekteerimise kava üksikasjalikud rakenduseeskirjad







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 9. juuni 1988. aasta määrust (EMÜ) nr 1956/88, millega võeti vastu Loode-Atlandi kalastusorganisatsiooni poolt vastu võetud rahvusvahelise ühiskontrolli kava rakendussätted, ( 1 ) eriti selle artiklit 4, ning arvestades, et: ning arvestades, et: tuleks kehtestada rahvusvahelise ühisinspekteerimise kava, edaspidi “kava”, ja määruse (EMÜ) nr 1956/88 üksikasjalikud rakenduseeskirjad eelkõige selles osas, mis puudutavad ühenduse kavas osalemise esialgse plaani vastuvõtmist ja sellest teatamist, ilmsetest rikkumistest teatamist ja nende uurimist ning liikmesriikide ja komisjoni koostööd nendes valdkondades; kalavarude korralduskomitee ei ole oma eesistuja määratud tähtaja jooksul arvamust avaldanud, ON VASTU VÕTNUD KÄESOLEVA MÄÄRUSE:







Artikkel 1

Liikmesriigid teatavad iga aasta 1. septembriks komisjonile inspektorite ja eriotstarbeliste kontroll-laevade nimed (selle mõiste alla kuuluvad inspektoreid vedavad kalalaevad) ja helikopterite tunnused, mida nad kavatsevad kava raames järgmise kalendriaasta jooksul kasutada. Selle teabe alusel koostab komisjon koostöös liikmesriikidega kõnealuse kalendriaasta kohta ühenduse kavas osalemise esialgse plaani ja teatab sellest NAFO sekretär-asjaajajale ja liikmesriikidele.

Artikkel 2

Komisjon määrab kava lõikes 3 osutatud asutused.

Artikkel 3

Ühenduse inspektorid, kes vastavalt määruse (EMÜ) nr 1956/88 artikli 2 lõikele 1 kavas osalevad, teatavad Euroopa Ühenduste komisjonile Brüsselisse teleksinumbril 24189 Fiseu-B kontrollitud laeval avastatud ilmsete rikkumiste üksikasjad kontrollile järgneva tööpäeva jooksul. Inspektorid esitavad 10 päeva jooksul komisjonile kontrollitud laevade nimistu.

Ilmsete rikkumiste korral või kui registreeritud saak erineb inspektorite hinnangul pardal olevast saagist, edastavad inspektorid pärast kontroll-laeva sadamasse saabumist komisjonile võimalikult kiiresti kontrollimisaruande koopia koos sellega seotud dokumentidega, sealhulgas tehtud fotode teised eksemplarid. Kui ilmseid rikkumisi ei esine või kui registreeritud saak ja inspektorite hinnangul pardal olev saak omavahel ei erine, edastavad inspektorid kontrollimisaruande originaali komisjonile 20 päeva jooksul pärast kontroll-laeva sadamasse saabumist.

Artikkel 4

1. Kui muu lepinguosaline teatab komisjonile ühenduse laeva sooritatud ilmsest rikkumisest, teatab komisjon sellest laeva lipuriigile, kes astub viivitamata samme tõestusmaterjali saamiseks, selle läbivaatamiseks ja rikkumise kõrvaldamiseks vajaliku edasise uurimise korraldamiseks. Ühenduse inspektor peab võimaluse korral alati laeva pardale minema. Lipuriik kontrollib võimaluse korral alati laeva selle sadamasse naasmisel.

Lipuriik võimaldab komisjonil kontrolli sooritanud lepinguosalise pädevate asutustega igakülgset koostööd teha, et tagada ilmse rikkumise tõestusmaterjali ettevalmistamine ja säilitamine niisugusel kujul, mis hõlbustab haldus- või kohtumenetlust.

2. Kui ühenduse inspektor teatab komisjonile ühenduse laeva sooritatud ilmsest rikkumisest, teatab komisjon sellest laeva lipuriigile, kes astub viivitamata samme tõestusmaterjali saamiseks, selle läbivaatamiseks ja rikkumise kõrvaldamiseks vajaliku edasise uurimise korraldamiseks, kontrollib võimaluse korral alati laeva selle naasmisel sadamasse ja teeb komisjoniga igakülgset koostööd, et tagada ilmse rikkumise tõestusmaterjali ettevalmistamine ja säilitamine niisugusel kujul, mis hõlbustab haldus- või kohtumenetlust.

▼M1

Artikkel 4a

1. Kui lipuliikmesriigi pädevad asutused saavad NAFO inspektorilt vastavalt määruse (EMÜ) nr 1956/88 lisa punkti 10 alapunktile iii teabe selle riigi lipu all sõitva laeva sooritatud ilmsest tõsisest rikkumisest, mis on nimetatud määruse (EMÜ) nr 1956/88 lisa punktis 9, või kui komisjon saab niisuguse teabe, teatavad need pädevad asutused ja komisjon sellest viivitamata teineteisele.

2. Kui komisjon on vastavalt lõikele 1 saanud teiselt lepingupoolelt või kavas osalevalt ühenduse inspektorilt teavet, et ühenduse laev on sooritanud määruse (EMÜ) nr 1956/88 lisa punktis 9 nimetatud ilmse tõsise rikkumise, peab komisjon koostöös lipuliikmesriigiga tagama, et nõuetekohaselt volitatud inspektor kontrollib laeva 72 tunni jooksul.

3. Komisjon ja lipuliikmesriik teevad koostööd, et võimalikult kiiresti kindlaks teha, kas lõikes 2 nimetatud inspekteerimise peab läbi viima kavas osalev ühenduse inspektor või liikmesriigi pädevate asutuste nimetatud inspektor.

4. Nõuetekohaselt volitatud inspektor asub asjaomase kalalaeva pardale, uurib NAFO inspektori poolt kindlaks tehtud ilmse tõsise rikkumise tunnuseid ja edastab nii kiiresti kui võimalik lipuliikmesriigi pädevale asutusele ja komisjonile selle uurimise tulemused.

5. Pärast uurimistulemuste teatamist ja juhul, kui ilmne rikkumine on tõsine vastavalt määruse (EMÜ) nr 1956/88 lisa punktis 9 esitatud rikkumiste määratlustele, annab lipuliikmesriigi pädev asutus ise, kui olukord seda nõuab, või volitab nõuetekohaselt volitatud inspektorit andma 24 tunni jooksul korraldust, et laev pöörduks määratud sadamasse vastavalt määruse (EMÜ) nr 1956/88 lisa punkti 10 alapunktile ii.

Komisjon võib esimeses lõigus nimetatud tähtaega pikendada kõige rohkem 72 tunnini, kui liikmesriik seda komisjonilt taotleb.

Sadamasse pöördumise korral võtab nõuetekohaselt volitatud inspektor kõik vajalikud meetmed, et tagada tõendusmaterjali turvalisus ja säilimine, sealhulgas pitseerib vajaduse korral laeva lastiruumi edaspidi sadamas toimuva inspekteerimise tarbeks.

6. Kui kahtlustatav laev saabub määratud sadamasse, läbib ta lipuliikmesriigi jurisdiktsiooni all põhjaliku inspekteerimise, milles võib soovi korral osaleda teise lepinguosalise riigi NAFO inspektor. Lipuliikmesriik teatab viivitamata komisjonile inspekteerimise tulemustest, kasutades selleks käesoleva määruse I lisas esitatud vormi, ja meetmetest, mida ta on rikkumisega seoses võtnud.

7. Kui lipuriigi pädev asutus ei anna korraldust laeva pöördumiseks sadamasse vastavalt määruse (EMÜ) nr 1956/88 lisa punkti 10 alapunktile ii, teatab ta viivitamata komisjonile oma otsuse põhjenduse. Komisjon teatab nimetatud otsusest ja selle põhjustest õigeaegselt NAFO täitevsekretariaadile.

Artikkel 4b

1. Kui ühenduse inspektorid kahtlustavad, et lepinguosalise lipu all sõitev kalalaev on sooritanud määruse (EMÜ) nr 1956/88 lisa punktis 9 nimetatud tõsise rikkumise, teatavad kõnealused inspektorid sellest 24 tunni jooksul asjaomase lipuriigi pädevatele asutustele ja NAFO täitevsekretariaadile, esitades neile kõik tõendid, mille alusel nad otsustasid, et see laev on sooritanud ilmse tõsise rikkumise. Komisjon saadab liikmesriikidele koopia NAFO täitevsekretariaadile edastatud teatest.

2. Komisjon otsustab kokkuleppel laeva eest vastutava lepinguosalisega, kas ühenduse inspektor peab jääma sadamasse suunatud laeva pardale. Komisjon otsustab ka selle, kas ühenduse inspektor peab viibima kahtlustatava laeva põhjaliku inspekteerimise juures sadamas.

▼B

Artikkel 5

1. Kui muu lepinguosaline teatab komisjonile erinevustest ühenduse laeva registreeritud saagi ja inspektorite hinnangute vahel, teatab komisjon sellest laeva lipuriigile. Komisjon teavitab ka kõiki kavas osalevaid ühenduse kontroll-laevu, mis asuvad reguleeritavas piirkonnas. Ühenduse inspektor peab võimaluse korral alati minema kõnealuse laeva pardale. Lipuriigi pädevad asutused abistavad komisjoni selle igakülgses koostöös inspektoriga, et tagada tõendusmaterjali ettevalmistamine ja säilitamine niisugusel kujul, mis hõlbustaks haldus- või kohtumenetlust, ja korraldavad kõikvõimalikke täiendavaid uuringuid, mida komisjon vajab asjakohaste lisatoimingute määramiseks.

2. Kui ühenduse laeva registreeritud saak erineb ühenduse inspektori hinnangutest, teatab komisjon sellest laeva lipuriigile, kes koostöös komisjoniga tagab tõendusmaterjali ettevalmistamise ja säilitamise niisugusel kujul, mis hõlbustaks haldus- või kohtumenetlust, ja korraldab kõikvõimalikke täiendavaid uuringuid, mida komisjon vajab asjakohaste lisatoimingute määramiseks.

Artikkel 6

Komisjon edastab kontrollitud laevade lipuriikidele võimalikult kiiresti kontrollimisaruannete originaalid, mille on komisjonile saatnud ühenduse inspektorid või teised lepinguosalised nende ühenduse laevade kohta, kus ei esine ilmseid rikkumisi ega erinevust registreeritud ja inspektorite hinnangul pardal oleva saagi vahel.

Artikkel 7

Komisjon edastab teiste lepinguosaliste pädevatele asutustele võimalikult kiiresti ühenduse inspektorite koostatud aruannete koopiad selle lepinguosalise laevade kohta, mis käsitlevad ilmseid rikkumisi või erinevusi registreeritud saagi ja inspektorite hinnangute vahel, samuti aruannetega seotud dokumendid ja tehtud fotode teised eksemplarid.

Artikkel 8

Komisjon saadab ühenduse inspektorite koostatud kõikide kontrollimisaruannete koopiad NAFO sekretär-asjaajajale.

Artikkel 9

▼M1

Liikmesriigid teatavad komisjonile iga aasta 25. jaanuariks 1. juulist kuni 31. detsembrini kestva ajavahemiku kohta ja iga aasta 25. augustiks 1. jaanuarist 30. juunini kestva ajavahemiku kohta käesoleva artikli lõigetes 1 ja 2 nimetatud andmed vastavalt II lisas esitatud näidisele, samuti käesoleva artikli lõikes 3 nimetatud andmed vastavalt III lisas esitatud näidisele:

▼B

1) oma laevade sooritatud rikkumiste suhtes võetud meetmete tulemustest; ilmsed rikkumised tuleb loetleda aastate kaupa kuni meetmete lõpetamiseni ja kirjeldada määratud karistusi eritermineid kasutades;

2) kõikidest märkimisväärsetest erinevustest oma laevade logiraamatutes registreeritud saagi ja inspektorite hinnangul laeva pardal oleva saagi vahel ja sellest tulenevalt võetud meetmetest. Erinevus loetakse märkimisväärseks, kui inspektori hinnangul on erinevus logiraamatus registreeritud loomusest 20 % või rohkem;

▼M1

3. Kõikidest märkimisväärsetest erinevustest “NAFO aruandes” kirjeldatud ühenduse kalalaeva asukoha ja laeva inspekteerimise ajal kindlaks määratud tegeliku asukoha vahel.

Artikkel 9a

Liikmesriikide pädevate asutuste ja komisjoni vaheline teabevahetus toimub pädevate asutuste kaudu, mille andmed on esitatud IV lisas.

▼B

Artikkel 10

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M1









I LISA

LOODE-ATLANDI KALASTUSORGANISATSIOON

Inspekteerimisteave









II LISA

LOODE-ATLANDI KALASTUSORGANISATSIOON

Andmed erinevuste kohta saagi registreerimisel ja/või ilmsed rikkumised









III LISA

LOODE-ATLANDI KALASTUSORGANISATSIOON

Andmed “NAFO aruande” ja inspekteerimisaruande erinevuste kohta









IV LISA

PÄDEVATE ASUTUSTE ANDMED

SAKSAMAA







Nimi BUNDESANSTALT FÜR LANDWIRTSCHAFT UND ERNÄHRUNG Aadress Palmaille 9 D-22767 Hamburg Telefon (49 40) 389 05-173 Faks (49 40) 389 05-128 Teleks 0214 763 E-post — Lahtioleku aeg esmaspäevast neljapäevani 7.00–16.00 reedel 7.00–14.00

TAANI







Nimi FISKERIDIREKTORATET Aadress Stormgade 2 DK-1470 København K. Telefon (45) 33 96 36 09 Faks (45) 33 93 39 00 Teleks 16144 fm dk E-post — Lahtioleku aeg ööpäevaringselt iga päev

HISPAANIA







Nimi DIRECCIÓN GENERAL DE RECURSOS PESQUEROS Aadress Calle Ortega y Gasset, 57 E-28006 Madrid Telefon (341) 402 50 00 Faks (341) 402 02 12 Teleks — E-post — Lahtioleku aeg esmaspäevast reedeni 8.00–15.00

PORTUGAL







Nimi INSPECÇÃO-GERAL DAS PESCAS Aadress Ed. Vasco da Gama Alcântara-Mar P-1350 Lisboa Telefon (351 1) 391 35 81/52 Faks (351 1) 397 91 93 TELEKS 60339 SEPGC P E-post — Lahtioleku aeg esmaspäevast reedeni 9.00–13.00 14.00–18.30

ÜHENDKUNINGRIIK







Nimi MINISTRY OF AGRICULTURE, FISHERIES AND FOOD Aadress Nobel House 17 Smith Square UK-London SW1P 3JR Telefon (44 171) 270 89 60 Faks (44 171) 270 81 25 Teleks 88 93 51 fish lw g E-post — Lahtioleku aeg ööpäevaringselt iga päev

EUROOPA KOMISJON







Nimi DIRECTION GÉNÉRALE DE LA PÊCHE Aadress Rue Joseph ІІ 99 B-1049 Bruxelles Telefon (32 2) 299 11 11 Faks (32 2) 296 23 38 Teleks 24189 fiseu b E-post telecom@dg14.cec.be X 400 S = TELECOM; O = DG14; P = CEC; A = RTT; C = BE Lahtioleku aeg esmaspäevast reedeni ööpäevaringselt